579 
for Berch sur mer — og især saadanne Former, hvis Behand¬ 
ling sjelden lykkes i Hjemmet, især ikke i de Fattiges 
Hjem, fordi de baade udkræve jevnlig og kyndig Lægetil¬ 
syn, undertiden Bandagebehandling, og tillige udmærkede 
hygieiniske Betingelser. Hertil kan f. Ex. regnes: Dybe 
Hudaffektioner, store suppurerende Fistelsvulster, især med 
udbredte Saar, suppurerende Benhindebetændelser, kroniske 
Leddesygdomme, Sygdomme i Rygradens Ben, saakaldte 
kolde Abscesser o. s. v., at sige naar de ere i en saadan 
Tilstand, at der kan være Tale om Helbredelse, da det 
vilde være misforstaaet Humanitet at modtage saadanne 
mod at udelukke andre, som give sikker Forventning om 
Helbredelse. 
Endelig kan der optages Børn, som ere Rekonvalescen¬ 
ter efter langvarige Sygdomme, hos hvilke det altsaa gjæl- 
der at forebygge Udvikling af Ernæringssygdomme. Endnu 
paa en anden Maade virker Kysthospitalet profylaktisk, 
idet man i Regelen beholder Patienterne flere Maaneder, 
efter at deres skrofuløse Affektioner ere helbredede, og 
derved søger at beskytte Børnene mod Recidiver. 
Uagtet Indretningen af Hospitalet vil blive saaledes, 
at Børn fra bedre Hjem ikke behøve at udelukkes, naar de 
trænge til at behandles under forandrede Forhold, vil det 
dog især blive Børn af fattige og mindre velstaaende For¬ 
ældre, der komme til at nyde Godt af de Gaver, hvorved 
dette Foretagende kan fremmes og holdes i Gang. Hvad 
der gives til Oprettelsen af Hospitalet og dets Drift, vil i 
Virkeligheden være en Hjælp, der paa en fornuftig Maade 
ydes de fattige og betrængte Klasser af de Rige og Vel¬ 
staaende. 
37 * 
